Breivik ble den 24. august 2012 dømt til forvaring i 21 år, med en minstetid på ti år. Etter å ha fått forkynt dommen uttalte Breivik at han ikke anerkjente domstolens legitimitet, men også at han ikke ville anke dommen. Heller ikke påtalemakten ville anke dommen, selv om tiltalte ble funnet tilregnelig (aktor prosederte på utilregnelighet). Dommen ble rettskraftig kl. 00:00 fredag 7. september 2012.